Sebastian Burduja, candidatul PNL la Primăria Capitalei, propune un plan pentru transformarea Bucureștiului într-un hub cultural de talie europeană, „unde creativitatea și inovarea să fie la ele acasă”.
Acesta consideră că patrimoniul cultural al Capitalei trebuie valorificat și, totodată, create noi oportunități pentru artiști, în special pentru cei tineri. De asemenea, trebuie încurajată diversitatea culturală, astfel încât publicul să aibă o gamă largă de opțiuni. În acest sens, spune Burduja, este nevoie de investiții în infrastructura culturală, de reorganizarea instituțiilor pentru o mai bună gestionare a resurselor și de un parteneriat solid între administrație și mediul privat pentru a sprijini inițiativele culturale locale.
„Bucureștiului îi lipsește astăzi o identitate clară, care se construiește și prin modul în care administrația locală se raportează la cultura din orașul nostru. Doar cu o viziune coerentă și structurată putem dezvolta un mediu cultural vibrant în Capitala României.
Înțeleg frustrarea artiștilor, actorilor și a oamenilor de cultură, dar și a publicului, care este adesea lipsit de plăcerea artei în toate formele sale. Știu cât de greu este să creați și să vă desfășurați activitatea într-un oraș care nu vă oferă suficient sprijin. Propunerea mea, Bucureștiul Coolt, este parte integrantă a Schimbării Bucureștiului. Aceasta înseamnă renașterea și redefinirea identității culturale a Capitalei prin proiecte de anvergură, evenimente și revitalizarea spațiilor urbane neglijate. Vreau să transformăm Bucureștiul într-un hub cultural de talie europeană, unde creativitatea și inovarea să fie la ele acasă”, afirmă Sebastian Burduja.
Astfel, pentru implementarea proiectului de transformare a Capitalei, acesta își ia următoarele șapte angajamente:
1. Creșterea bugetului alocat culturii și gestionarea mai eficientă a resurselor pentru a prioritiza investițiile și proiectele culturale.
2. Începerea construcției unei noi săli de concerte, Sala „Sergiu Celibidache”.
3. Preluarea Sălii Palatului la Primăria Capitalei și începerea imediată a lucrărilor de modernizare.
4. Organizarea unui festival de film al orașului pentru a atrage și mai mulți iubitori de artă cinematografică.
5. Reconversia unor spații industriale în spații culturale multifuncționale, cum ar fi Uzinele Electrica și Autogara Filaret.
6. Modernizarea și consolidarea sălilor de teatru cu risc seismic.
7. Numiri la conducerile instituțiilor de cultură din subordinea PMB doar prin concurs, în termen de maxim șase luni de la începerea mandatului, în conformitate cu legea.
Viziunea lui Sebastian Burduja pentru transformarea și dezvoltarea Capitalei este expusă pe larg în cartea acestuia, Planul pentru București.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
Emmanuel Macron îl îndeamnă pe Mahmoud Abbas ”să pună în aplicare reformele indispensabile” în ”perspectiva recunoaşterii statului Palestina”
Marcel Boloș: Analizăm posibilitatea suplimentării plafonului schemei de ajutor de stat IMM Plus cu 20%
19 ani de activitate a Direcției Generale Anticorupție. Cătălin Predoiu: ”Există o nevoie acută de siguranţă publică şi de integritate”
Stat de drept: După mai bine de șase ani, Bruxelles-ul încheie procedura „nucleară” a articolului 7 împotriva Poloniei
Student Summit la Tirana: Ligia Deca a discutat cu reprezentanții studenților din 18 țări din Europa despre provocări și oportunități în învățământul superior
Published
3 hours agoon
May 31, 2024Ministrul economiei, antreprenoriatului și turismului, Ștefan-Radu Oprea, alături de conducerea Oficiului de Stat pentru Invenții și Mărci – OSIM, a primit joi vizita delegației Oficiului pentru Proprietate Intelectuală a Uniunii Europene – EUIPO, formată din João Negrão – director executiv EUIPO și Sandris Laganovskis – director al Departamentului pentru Cooperare Instituțională (ICD).
Discuțiile au vizat cooperarea în domeniul proprietății intelectuale și sprijinirea investițiilor în inovare, pentru creșterea dezvoltării economice.
În debutul întâlnirii João Negrão – Director Executiv EUIPO și-a exprimat aprecierea pentru progresul pe care România îl înregistrează în domeniul proprietății intelectuale și implicarea la Ministerului Economiei, Antreprenoriatului și Turismului prin OSIM.
Ministrul Oprea a subliniat importanța înregistrării titlurilor de protecție ( Brevete de invenții, mărci, desene și modele industriale) menționând că acestea aduc valoare adăugată în economie și sprijină dezvoltarea. De asemenea, ministrul a declarat că își dorește ca ideile românești să fie brevetate și să inoveze tehnologia și industria. Demnitarul a dat exemplul industriei de apărare, unul dintre domeniile esențiale în acest context geopolitic, și a precizat că dorește ca în parteneriatele pe care le încheie, România să participe în mod direct în procesul de cercetare și inovare, fără a se mai limita ca în trecut doar la transfer tehnologic și la cumpărarea de licențe.
Directorul executiv João Negrão a susținut că România, prin OSIM face progrese în domeniul proprietății intelectuale, fiind apreciată la nivelul EUIPO. Totodată, oficialul a felicitat Ministerul Economiei, Antreprenoriatului și Turismului pentru susținerea antreprenoriatului și firmelor mici și mijlocii. Acesta a menționat că mai mult de 5000 de firme românești s-au înscris la programele de sprijin financiar pentru IMM-uri acordate de EUIPO, OSIM având un rol foarte important în promovarea acestor programe la nivel național. De asemenea, a felicitat OSIM pentru simplificarea procedurilor interne, astfel încât înregistrarea titlurilor de protecție în România să fie cât mai accesibilă tuturor celor ce doresc să își înregistreze ideile sau produsele.
Spre finalul întrevederii, ministrul Ștefan-Radu Oprea a declarat că inovația începe cu înregistrarea unei idei. De aceea, a concluzionat demnitarul, ideile trebuie protejate și înregistrate, transformate în prototipuri, în cele din urmă prototipurile trebuie să devină produse generându-se astfel noi tehnologii și inovație. Ulterior produsele înregistrate ajung în industrie, pe piață și încep să producă valoare adăugată și dezvoltare în economie.
Aerostar și Lockheed Martin au inaugurat în România primul centru de mentenanță HIMARS din Europa
Published
3 hours agoon
May 31, 2024Primul centru omologat de mentenanță pentru sistemele de rachete HIMARS din Europa a fost inaugurat joi, în România, unde companiile Aerostar Bacău și Lockheed Martin au deschis Centrul Național de Mentenanță pentru sistemul HIMARS.
Rezultat al colaborării dintre companiile Lockheed Martin și Aerostar SA, Centrul de la Bacău va asigura suportul tehnic pentru sistemele HIMARS achiziţionate de România de la Guvernul Statelor Unite ale Americii, a informat Ministerul Apărării Naționale într-un comunicat remis CaleaEuropeană.ro.
Situat în Bacău la compania Aerostar S.A., centrul de mentenanță HIMARS va contribui la crearea și menținerea locurilor de muncă în România și va oferi o disponibilitate sporită și costuri operaționale mai mici pentru Forțele Terestre ale României.
La ceremonie a participat și ministrul apărării naționale, Angel Tîlvăr, care a apreciat înființarea Centrului ca pe o realizare de excepție a colaborării dintre firma românească Aerostar S.A. și compania americană Lockheed Martin, prin care țara noastră își face intrarea în rețeaua globală a facilităților de mentenanță și suport logistic pentru unul dintre cele mai performante și avansate sisteme de artilerie la acest moment.
“Pe lângă avantajul strategic de a avea în România, în actualul context de securitate, o soluție securizată pentru întreținerea propriilor sisteme HIMARS, înființarea acestui centru creează oportunitatea ca țările din zonă ale căror armate sunt dotate cu astfel de sisteme să îşi trimită tehnica pentru mentenanţă sau reparații aici, la Bacău, unde vor beneficia de expertiza celor mai buni specialiști în domeniu din regiune”, a declarat Angel Tîlvăr.
Potrivit unui comunicat al companiei Lockheed Martin, acest nou centru consolidează relația existentă între compania globală de apărare și industrie aerospațială Lockheed Martin și Aerostar S.A., care colaborează deja în ce privește activități similare de mentenanță pentru flotele de elicoptere Black Hawk și de avioane F-16 ale României.
“La Lockheed Martin, suntem mândri de parteneriatul nostru strategic de lungă durată cu România, care oferă colaborări semnificative ce stimulează inovația și reziliența pentru a îmbunătăți baza industrială de apărare a României”, a declarat Ray Piselli, vicepreședintele Lockheed Martin pentru afaceri internaționale în cadrul ceremoniei de la Bacău.
Noul centru se bazează pe succesul unor acțiuni similare desfășurate deja de Aerostar și sprijină continuitatea mentenanței pentru echipamentele esențiale pentru apărare. România va beneficia de operațiuni de suport pentru flota HIMARS a forțelor terestre, iar acestea vor fi efectuate pentru România de către inginerii și tehnicienii de la Aerostar.
“Evenimentul de astăzi extinde și mai mult relația noastră strategică cu Lockheed Martin, un lider mondial în domeniul aerospațial și al apărării. Această relație sprijină Aerostar cu noi capabilități și cunoștințe tehnice și ne poziționează ferm în cadrul lanțului global de aprovizionare al Lockheed Martin, ceea ce ar putea deschide ușa către noi și interesante oportunități în viitor,” a declarat și Alexandru Filip, director general al Aerostar.
Sistemele HIMARS ale României oferă o capabilitate de descurajare credibilă în sprijinul apărării și securității naționale.
HIMARS este un sistem testat în luptă, care asigură o descurajare împotriva agresiunilor și crește semnificativ capabilitățile aliaților NATO și din întreaga lume. HIMARS este transportabil prin intermediul aeronavelor C-130 și a altor aeronave mai mari pentru o desfășurare rapidă și poate lansa rachete ATACMS, Precision Strike Missile (PrSM) și GMLRS, inclusiv varianta cu rază de acțiune extinsă – ER GMLRS.
În 2021, România a devenit primul utilizator european al HIMARS.
România a achiziționat, în baza Legii nr. 46/2018 pentru realizarea „Capabilității de sprijin cu foc indirect”, aferentă programului de înzestrare „Sistem Lansator Multiplu de Rachete cu bătaie mare”, trei sisteme HIMARS produse de compania Lockheed Martin. Primele două au fost primite în 2021 şi 2023, urmând ca cel de-al treilea să fie livrat anul acesta.
Ministerul Sănătății: 116 spitale din țară vor beneficia de 1,6 miliarde de lei din PNRR pentru a reduce riscul de infecții nosocomiale
Published
13 hours agoon
May 30, 2024By
REDACTIAMinisterul Sănătății anunță investiții de peste 1,6 miliarde de lei, din Planul Național de Redresare și Rezilență, pentru prevenirea și reducerea riscului de infecții nosocomiale.
Astfel, 116 spitale din țară vor beneficia de această finanțare.
„Dezvoltăm laboratoare de microbiologie, reorganizăm saloanele din spitale, modernizăm și dotăm săli de operație și achiziționăm echipamente medicale performante pentru controlul și reducerea infecțiilor asociate activității medicale. Investițiile depășesc 1,6 miliarde de lei”, a precizat Ministerul Sănătății.
Concrete & Design Solutions
Germania promite Ucrainei un nou pachet de ajutor militar de 500 milioane de euro
Aerostar și Lockheed Martin au inaugurat în România primul centru de mentenanță HIMARS din Europa
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA DIGITALĂ1 week ago
- ROMÂNIA1 week ago
- SPECIAL3 days ago
- NATO1 week ago
- ROMÂNIA1 week ago